Sag om gyldighedsprøvelse i forhold til fredning af Stevns Klint
Ret: Retten i Roskilde (1. instans)
Faggruppe: Civilsag — Almindelig civil sag
Sagsemner: Miljø og naturbeskyttelse;
Sager med en værdi over 1 mio kr.;

/

DOMSRESUMÉ – CIVIL

RETTEN I ROSKILDE - VED RINGEN 1 - 4000 ROSKILDE - TELEFON 99 68 76 00

23. maj 2023

Fredning af Stevns Klint ugyldig

Sagen drejede sig om gyldigheden af Miljø-og Fødevareklagenævnets afgørelse om fredning
af Stevns Klint.
Sagsnummer: BS-28823/2021-ROS
Sagen kort fortalt
Sagen drejede sig om gyldigheden af Miljø-og Fødevareklagenævnets afgørelse om fredning
af Stevns Klint.
Sagsøger 1 m.fl (i alt 55 parter), som havde anlagt sagen, krævede nævnets afgørelse kendt
ugyldig og gjorde gældende, at betingelserne for ekspropriation ikke var opfyldt.

Miljø- og Fødevareklagenævnet påstod frifindelse og anførte navnlig, at betingelserne for
fredning var opfyldt.

Sagens udfald

Retten fastslog, at Stevns Klint med sin enestående geologi og som optaget på UNESCOs
verdensarvsliste er fredningsværdigt og ligger indenfor rammerne af de formål, der er nævnt i
naturbeskyttelsesloven.

Spørgsmålet i sagen var navnlig, om fredningen er nødvendig for at bevare og fremme
naturtypen næringsfattigt kalkoverdrev og i forhold til at sikre offentligheden tilgængelighed
til den geologiske verdensarv via et sammenhængende kystnært stisystem.

Retten fandt, at der ikke var fremlagt tilstrækkelig dokumentation, der understøtter
nødvendigheden af fredningen for at bevare og fremme naturtypen næringsfattigt
kalkoverdrev.

Retten fandt endvidere, at offentlighedens adgang til området også fremadrettet kan opnås
gennem frivillige aftaler med lodsejerne, som det har været tilfældet siden 2005.

WWW.DOMSTOL.DK/ROSKILDE



/

Retten kom på denne baggrund frem til, at nødvendighedskriteriet for fredning, som dette
skal administreres under hensyn til grundlovens § 73, ikke var opfyldt, hvorfor Miljø- og
Fødevareklagenævnet blev dømt til at anerkende, at fredningen var ugyldig.

Miljø- og Fødevareklagenævnet skal betale sagens omkostninger.

Sagen var en tredommersag og dommerne var enige om sagens resultat

Afgørelsesdato
Dommen blev afsagt af Retten i Roskilde den 23. maj 2023.

2